2020. gada 16. jūnijā Noteikumi Nr. 386

Rīgā (prot. Nr. 41 7. §)

**Grozījumi Ministru kabineta 2015. gada 30. jūnija noteikumos Nr. 340 "Noteikumi par Latvijas būvnormatīvu LBN 211-15 "Dzīvojamās ēkas""**

Izdoti saskaņā ar

Būvniecības likuma
5. panta pirmās daļas 3. punktu

Izdarīt Ministru kabineta 2015. gada 30. jūnija noteikumos Nr. 340 "Noteikumi par Latvijas būvnormatīvu LBN 211-15 "Dzīvojamās ēkas"" (Latvijas Vēstnesis, 2015, 125. nr.) šādus grozījumus:

1. Papildināt noteikumus ar 3. punktu šādā redakcijā:

"3. Būvniecības ieceres dokumentācija, kas atbilstoši normatīvajiem aktiem būvniecības jomā saskaņota (akceptēta) vai iesniegta saskaņošanai institūcijā, kas pilda būvvaldes funkcijas, līdz 2021. gada 10. martam, nav jāpārstrādā atbilstoši Latvijas būvnormatīva LBN 211-15 "Dzīvojamās ēkas" 58.5. apakšpunktā un 58.1 punktā noteiktajām prasībām."

2. Papildināt būvnormatīvu ar 58.5. apakšpunktu šādā redakcijā:

"58.5. dzīvojamās ēkās ar vairāk nekā 10 autostāvvietām katrai autostāvvietai kanālus elektrības kabeļiem, lai, ja nepieciešams, varētu ierīkot elektrotransportlīdzekļu uzlādes punktus. Minētās prasības piemēro arī ar dzīvojamo ēku funkcionāli saistītu, bet ārpus šīs ēkas esošu autostāvvietu projektēšanai."

3. Papildināt būvnormatīvu ar 58.1 punktu šādā redakcijā:

"58.1 Veicot pārbūvi, šā būvnormatīva 58.5. apakšpunktā noteiktās prasības piemēro attiecībā uz pārbūvējamo daļu, ja šī daļa ir paredzēta autostāvvietām."

Ministru prezidents A. K. Kariņš

Ekonomikas ministrs J. Vitenbergs